Per Decret 352/1999, de 13 de desembre, es va crear la Comissió Interdepartamental de la Sida a Catalunya, amb la funció de facilitar l'adopció i la implementació de les mesures necessàries per evitar la propagació de la infecció pel virus de la immunodeficiència humana, la millora de la qualitat de les persones infectades i la continuïtat en la instauració d'un entorn favorable per acceptar les persones afectades, i per Decret 68/2007, de 20 de març, se'n va modificar la composició.
Les darreres modificacions en l'estructura de l'organització dels departaments de la Generalitat fan necessària, novament, l'adaptació i la revisió de la composició de la Comissió Interdepartamental de la Sida a Catalunya per tal de garantir-hi l'adequada representació de tots els agents implicats en la consecució dels seus objectius.
Així mateix, es recull en la composició la introducció d'altres membres considerats rellevants per al seu desenvolupament.
De conformitat amb el que estableix l'article 39.1, en relació amb el 40.1, ambdós de la Llei 13/2008, del 5 de novembre, de la presidència de la Generalitat i del Govern;
D'acord amb l'article 51 de la Llei 13/1989, de 14 de desembre, d'organització, procediment i règim jurídic de l'Administració de la Generalitat;
A proposta del conseller de Salut, i d'acord amb el Govern,
Es modifica l'article 3 del Decret 352/1999, de 13 de desembre, pel qual es crea la Comissió Interdepartamental de la Sida a Catalunya, que queda redactat de la manera següent:
3.1 La Comissió es compon dels i de les membres següents:
3.1.1 La persona titular del departament competent en matèria de salut, que n'és el president o la presidenta.
3.1.2 La persona titular de la secretaria general del departament competent en matèria de salut, que n'és el vicepresident primer o la vicepresidenta primera i substitueix el president o la presidenta en cas d'absència.
3.1.3 La persona titular de la secretaria general del departament competent en matèria de serveis socials, que n'és el vicepresident segon o la vicepresidenta segona.
3.1.4 La persona titular de la Secretaria de Salut Pública, que actua de secretària de la Comissió.
3.1.5 El director o la directora del Programa per a la Prevenció i l'Assistència de la Sida, que actua de secretari adjunt o secretària adjunta de la Comissió.
3.1.6 El director o la directora del Centre d'Estudis Epidemiològics sobre les Infeccions de Transmissió Sexual i Sida de Catalunya (CEEISCAT).
3.1.7 Una persona de la unitat directiva competent en matèria de planificació sanitària, amb rang com a mínim de director o directora general.
3.1.8 El subdirector o la subdirectora del Servei Català de la Salut.
3.1.9 Una persona de la unitat directiva competent en matèria d'inclusió social, amb rang mínim de director o directora general.
3.1.10 Una persona de la unitat directiva competent en matèria de joventut, amb rang mínim de director o directora general.
3.1.11 Una persona de la unitat directiva competent en matèria de famílies, amb rang mínim de director o directora general.
3.1.12 Una persona en representació de l'Institut Català de les Dones, amb rang mínim de director o directora general o assimilat.
3.1.13 Una persona de la unitat directiva competent en matèria d'immigració, amb rang mínim de director o directora general.
3.1.14 Una persona de la unitat directiva competent en matèria de comunicació del Govern, amb rang mínim de director o directora general.
3.1.15 Una persona de la unitat directiva competent en matèria de polítiques de cooperació al desenvolupament, amb rang mínim de director o directora general.
3.1.16 Una persona de la unitat directiva competent en matèria d'implementació de la política lingüística, amb rang mínim de director o directora general.
3.1.17 Una persona de la unitat directiva competent en matèria de seguretat, amb rang mínim de director o directora general.
3.1.18 Una persona de la unitat directiva competent en matèria de serveis penitenciaris, amb rang mínim de director o directora general.
3.1.19 Una persona de la unitat directiva competent en matèria d'atenció a la comunitat educativa, amb rang mínim de director o directora general.
3.1.20 Una persona de la unitat directiva competent en matèria de funció pública, amb rang mínim de director o directora general.
3.1.21 Una persona de la unitat directiva competent en matèria de polítiques actives d'ocupació, amb rang mínim de director o directora general.
3.1.22 Una persona de la unitat directiva competent en matèria d'universitats, amb rang mínim de director o directora general.
3.1.23 Una persona de la unitat directiva competent en matèria d'avaluació de polítiques econòmiques, amb rang mínim de director o directora general.
3.1.24 Una persona en representació de l'Agència de Salut Pública de Barcelona.
3.1.25 El president o la presidenta de la Diputació Provincial de Barcelona.
3.1.26 El president o la presidenta de la Diputació Provincial de Tarragona.
3.1.27 El president o la presidenta de la Diputació Provincial de Lleida.
3.1.28 El president o la presidenta de la Diputació Provincial de Girona.
3.1.29 Dues persones en representació del Comitè 1r de Desembre-Plataforma Unitària d'ONG-Sida de Catalunya.
3.1.30 Una persona en representació de la Xarxa Sida i Món Local.
3.1.31 Dues persones en representació de l'Associació Catalana de Municipis i Comarques.
3.1.32 Dues persones en representació de la Federació de Municipis de Catalunya.
3.2 Llevat de les persones que en són membres per raó del càrrec, la designació dels o de les membres de la Comissió correspon a la persona titular del departament competent en matèria de salut, a proposta de les persones titulars dels diferents departaments de la Generalitat i de les entitats que hi estan representades, atenent criteris de designació paritària en les persones que no ho siguin per raó del seu càrrec.
3.3 Els i les membres que ho són per raó del càrrec poden delegar la representació en la Comissió en la persona que els o les pugui substituir d'acord amb les regles de l'organització de la institució de què es tracti.
3.4 La persona titular del departament competent en matèria de salut, a proposta de la mateixa Comissió, pot designar altres persones que, per la seva formació o experiència en la lluita contra el VIH i el sida, es consideri convenient que s'hi integrin com a membres."
Es deroga el Decret 68/2007, de 20 de març, de modificació del Decret 352/1999, de 13 de desembre, pel qual es crea la Comissió Interdepartamental de la Sida a Catalunya, i qualsevol altra disposició que contravingui o s'oposi al que disposa el present Decret.
Barcelona, 30 de juliol de 2013